אם תשוב
ואם תשוב ולא תמצא אותי בבית; חכה לי רגע קט, חכה כמה דקות,; יצאתי בודאי וכבר אני חוזרת,; הנה קול סנדלי טופף במדרגות.; חכה לי שאשוב, אל תמהר לברוח,; ואל תשאיר כמו אז על גב דלתי פיתקה,; ואל תשאיר מכתב בתוך תיבת הדואר; אשר ימים רבים כל כך נותרה ריקה.; אם תשוב, אם תשוב,; אם תשוב אלי...; ואם תשוב היום, אחרי הצהריים,; אפתח מיד את התריסים המוגפים,; השמש הגדולה תשלח כמו אז כפיים; אל חולצתך ואל פניך היפים.; ואם תשוב אלי בערב קור ודלף,; תפשוט את מעילך ותלהו בפרוזדור,; אני אסגור בלאט אחריך את הדלת,; אני אוביל אותך לחום ואל האור.; אם תשוב, אם תשוב,; אם תשוב אלי...; ואם תשוב רעב, נושא אבק ועוני,; ואם תשוב עייף מדרך ארוכה,; ואם תשוב אלי בודד וזר כמוני,; אני עוד מחכה, אני עוד מחכה.; אזי על השרפרף פשוט תשב בשקט; וכל אשר תאמר בכלל זה לא חשוב,; אהיה אולי בוכה, אהיה אולי צוחקת,; אומר רק שתי מלים: ידעתי כי תשוב.; כי תשוב, כי תשוב,; כי תשוב אלי...; 